**Szózat**

Vörösmarty Mihály 1836-ban, a reformkor második szakaszában írta a költeményt. A versben megjelennek a romantika stílusjegyei.

A vers születésének előzménye, hogy a bécsi udvar erőszakosan lépett el a polgári haladás magyar képviselőivel szemben.

A mű címe műfajmegjelölő cím, maga a szózat retorikai (szónoklattani) műfaj, egy ünnepi mozgósító beszédet jelent.

A vers irodalmi műfaja óda, ez emelkedett hangú ünnepélyes tárgyú lírai műfaj, amelynek témája változatos lehet, van politikai tárgyú, szerelmi és hazafias óda is. A Szózat a haza iránti rendületlen hűség gondolatát fogalmazza meg és erre buzdítja az olvasót is.

A Szózat időmértékes verselésű, melyben a költő félrímeket alkalmaz. Szerkezetére jellemző az ismétlődés és a fokozás.

A Szózat a Himnuszhoz hasonlóan keretes szerkezetű mű, az első két versszak a költemény végén kis változtatással ismétlődik. A költemény felsorolja a magyar nép dicső tetteit (honfoglalás, Hunyadi János sikerei, kurucok, Rákóczi-szabadságharc). A történelmi példákon keresztül érzékelteti, hogy elődeink mennyi áldozatot hoztak a hazáért. A múlt eseményeinek felsorolása után rátér a jelenre és kétféle lehetséges jövőképet mutat be: a felemelkedést és az elbukást. A hazaszeretetre buzdító kérés a vers végén felszólításként tér vissza.

1843-ban Egressy Béni zenésítette meg a Szózatot.